Predkladacia správa

Ministerstvo životného prostredia Slovenskej republiky prehodnotilo úlohy uložené uzneseniami vlády SR ministrovi životného prostredia SR z hľadiska ich aktuálnosti  alebo duplicity. Na základe tohto prehodnotenia predkladá návrh na zrušenie úlohy číslo 3. „opatrenia“ vyplývajúceho z uznesenia vlády Slovenskej republiky č. 390 z 18. mája 2005 k priebehu realizácie a aktualizácie programu útlmu banskej činnosti a likvidácie hnedouhoľnej bane v a.s. Baňa Dolina Veľký Krtíš.
 
Druhý návrh na zrušenie úlohy vyplýva z uznesenia vlády Slovenskej republiky č. 256 z 21. apríla 2010 k analýze sociálno-ekonomickej situácie okresu Veľký Krtíš a návrhom na zlepšenie v sociálnej a hospodárskej oblasti.
 
Návrh na zrušenie úloh vyplývajúcich z uznesení vlády Slovenskej republiky obsahuje číslo, presné znenie uznesenia vlády, číslo a znenie konkrétnej úlohy, gestora úlohy a odôvodnenie návrhu na zrušenie úlohy.